একে নিম্নচাপ। তার ওপর অতি সক্রিয় মৌসুমি অক্ষ রেখা। আর এই দুয়ের জোড়া ফলাতেই ফের একবার ভারী বৃষ্টির সম্ভাবনা এরাজ্যে ও ঝাড়খণ্ডে। সঙ্গে থাকতে পারে ঝড়ো হাওয়া। অন্তত এমনটাই বলছে আবহাওয়া দফতর। সকালের দিকে ঝিরঝিরে বৃষ্টি হলেও রাতে তা বাড়ার সম্ভবনা রয়েছে। 
 ওয়েব ডেস্ক : একে নিম্নচাপ। তার ওপর অতি সক্রিয় মৌসুমি অক্ষ রেখা। আর এই দুয়ের জোড়া ফলাতেই ফের একবার ভারী বৃষ্টির সম্ভাবনা এরাজ্যে ও ঝাড়খণ্ডে। সঙ্গে থাকতে পারে ঝড়ো হাওয়া। অন্তত এমনটাই বলছে আবহাওয়া দফতর। সকালের দিকে ঝিরঝিরে বৃষ্টি হলেও রাতে তা বাড়ার সম্ভবনা রয়েছে।  আজ সকাল থেকেই আকাশের মুখ ভার। কোথাও ঝিরঝিরে আবার কোথাও বিক্ষিপ্ত বৃষ্টি হচ্ছে। আবহাওয়া দফতরের পক্ষ থেকে বলা হয়েছে, সন্ধ্যার পর থেকেই বৃষ্টির পরিমাণ আরও বাড়বে।। এই পরিস্থিতিতে জেলা প্রশাসনগুলিকে সতর্ক থাকার নির্দেশ দেওয়া হয়েছে নবান্নের পক্ষ থেকে। এদিকে, ঝাড়খণ্ডে ভারী বৃষ্টি হলে ডিভিসির বাড়তি জল ছাড়ার আশঙ্কা বাড়বে। সেদিকেও নজর রাখছে নবান্ন।